บอกทางเลือกลงทุน หุ้นสโมสรฟุตบอลระดับโลกน่าซื้อแค่ไหน
● หุ้นสโมสรฟุตบอล ในลีกดังอย่างพรีเมียร์ลีก บุนเดสลีกา กัลโช่ ถือเป็นหุ้นที่ราคามีความสัมพันธ์กับภาวะเศรษฐกิจโลกต่ำ หรืออาจถึงขั้นสวนทางกับเศรษฐกิจโลกและทางเลือกการลงทุนอื่น ทำให้ถือเป็นอีกหนึ่งทางเลือกในการลงทุนผสมความชอบส่วนตัวได้

● ผลงานในสนาม คือ หนึ่งในปัจจัยที่เพิ่มรายได้ให้สโมสรได้ จากรายได้ค่าลิขสิทธิ์การถ่ายทอดสด ค่าตั๋วเข้าชมในสนามเหย้า และการขายของที่ระลึกของนักเตะชื่อดัง อย่างไรก็ตาม เพื่อให้ผลงานในสนามสม่ำเสมอ ก็ต้องมีต้นทุนจากการซื้อนักเตะใหม่ โดยสโมสรในพรีเมียร์ลีก มีสถิติซื้อขายนักเตะสูงสุด ต้องมาลุ้นการทำผลงานในสนามว่าจะคุ้มค่ากับค่าตัวนักเตะใหม่ๆหรือไม่

● ทางเลือกในการลงทุนหุ้นสโมสรฟุตบอล ได้แก่ การซื้อหุ้นต่างประเทศผ่านบัญชี Offshore หรือ ผ่านกองทุนรวมต่างประเทศที่ลงทุนในหุ้นสโมสรฟุตบอลที่เราสนใจก็ได้
ทางเลือกลงทุนกับหุ้นสโมสรที่ชอบ
หากสนใจลงทุนในหุ้นสโมสร ไม่ว่าจะด้วยความชอบส่วนตัว หรืออยากจะลงทุน มีทางเลือกในการลงทุนผ่าน 2 ช่องทาง 


1.เปิดบัญชีหุ้น Offshore โดยจะส่งคำสั่งซื้อขายหุ้นในตลาดต่างประเทศโดยตรง และชำระค่าหุ้นเป็นเงินสกุลต่างประเทศ


2.เปิดบัญชีกองทุนรวมหุ้นต่างประเทศ ที่เน้นลงทุนในหุ้นสโมสรฟุตบอล โดยจะลงทุนเป็นเงินบาท และนำเงินไปลงทุนในกองทุนหุ้นที่ต่างประเทศ ซึ่งปัจจุบันจะมีกองทุนที่ลงทุนในหุ้นเกี่ยวกับการพักผ่อน หรือ บันเทิง จะมีการเลือกลงทุนในหุ้นสโมสรฟุตบอลอยู่บ้าง หรือกองทุนที่ลงทุนในหุ้นเกี่ยวกับเกมส์ E-Sport ซึ่งจะมีบริษัทอย่าง SEA ในกองทุน K-ATECH เป็นต้น
ความรู้ทางการเงิน